google/wiki40b huggingface dataset:
John Sharp (1917–1977)

Militær karriere

Sharp ble offiser i Royal Artillery i 1938. Han tjenestegjorde i andre verdenskrig med 5. Medium Regiment og deretter med 4. Regiment, Royal Horse Artillery. Han gikk deretter på Staff College ved Quetta i India i 1944 og ble Personal Liaison Officer til feltmarskalk Bernard Montgomery i 1945.
Etter krigen ble Sharp instruktør ved  Royal Military Academy Sandhurst i 1947 og steg i gradene og ble militærassistent for øverstkommanderende for British Far East Command i 1955.
Sharp ble sjef for 1. Regiment Royal Horse Artillery i 1959 og sjef for 11. Infantry Brigade Group i 1961. Han gikk til Imperial Defence College i 1963 og ble deretter sjef for Royal School of Artillery ved Larkhill i 1964. Han ble utnevnt til General Officer Commanding for 2. Division i British Army of the Rhine i 1966 og sjef ved Staff College, Camberley i 1967.
Sharp ble General Officer Commanding for 1 (British) Corps i 1970 og Military Secretary i 1972. Han var øverstkommanderende for Allied Forces Northern Europe fra 1974 og til sin død i Oslo den 15. januar 1977. I den posisjonen måtte han håndtere trusler mot Europas nordflanke fra Sovjetunionen.
Per Vers

Karriere

Per Vers ble synlig i Danmark som battlerapper. Han slapp «Vers 1.0» i 2005. Per Vers var med i gruppen Kinski og ga ut albumet Vi Taler Dansk! i 2009. Gruppen besto av Ole Omkvæd, DJ Turkman Souljah og Per Vers med hjelp fra flere andre. Album nr. 2, EGO kom i 2011.
Dan Túrell Medaljen 2013 gikk til Per Vers.
Det tredje studioalbumet til Per Vers, DNA kom I 2014. I 2014 ble Per Vers tildelt Modersmål-Prisen.
Per Vers ga ut samleplaten Rødder i 2014 med Kasper Spez, Mund de Carlo, Jonny Hefty, Kristian UFO Humaiden, Khal Allan, Danni Toma, Ukendt Kunstner (Hans Philip), Pede B, Jøden som tolker et utvalg fra dansk litteratur. Det er del av et større litteratur- og musikkprosjekt med musikk, bok og nettside. I forbindelse med bibeljubileum i Danmark inviterte Bibelselskabet Per Vers til et nummer i serien Lydspor fra Bibelen. Med Se lige mig tolker Per Vers Kain og Abel. Se lige mig er også på samleplate «Langt Ude i Nutiden» (2016).
Sporet «Midt i Julenat» fra DNA ble fremført sammen med DR PigeKoret 22. desember 2014 på innsamlingshowet Den Forbandede Jul på DR.
Hausgaard & Vers – rejsende i dansk, var en tv-serie der Niels Hausgaard og Per Vers undersøker spåket.
Det fjerde albumet, TÆT kom I 2015.
En oppsummering kom med samleplaten «Langt Ude I Nutiden» I 2016. Platen ble gitt ut digitalt, men kom på vinyl i ett eksemplar, som ble auksjonert for 5200 dkk hos lauritz.com.
Per Vers slapp en remix-version av EGO med PhaFalAion i 2016.
Ecoporanga (slekt)

Utseende

Middelsstore, lange og slanke trebukker. Antennene er tynne og omtrent så lange som kroppen. Hode og pronotum er gulrøde, dekkvingene svarte med mer eller mindre tydelig metallglans. Pronotum er tønneformet, bredest litt bak midten, dekkvingene smale og jevnbrede. Beina er lange og tynne, gulaktige eller mørke.

Levevis

Larvene lever i død ved, mest av løvtrær.

Utbredelse

Artene er kjent fra Bolivia, Peru og Ecuador.
Fredrik Gulbrandsen

LSK

Gulbrandsen fikk sin Tippeligadebut for Lillestrøm mot IK Start 6. mai 2009, som den yngste Lillestrøm-spilleren som har debutert noensinne. Han byttet inn for Karim Essediri i det 67. minutt, bare 16 år og 238 dager gammel. Han scoret sitt første mål på A-laget i cupkampen borte mot Asker fotball 17. juni 2009. Etter låneoppholdet i Lyn, gjorde han «comeback» i LSK-trøya, da han i hjemmekampen mot Kongsvinger 31. juli 2010 kom inn som reserve for Ruben Gabrielsen i det 80. spilleminutt. Han signerte ny proffkontrakt med LSK i begynnelsen av oktober 2009.

Lyn

Gulbrandsen ble lånt ut til Lyn 29. mars 2010. Utlånsavtalen ble forlenget med ytterligere en måned både 29. april 2010 og 31. mai 2010. Låneavtalen ble kansellert 30. juni 2010, da fotballklubben Lyn begjærte seg selv konkurs. Han spilte 8 ligakamper og scoret 1 mål for Lyn i Adeccoligaen.

Molde

Sommeren 2013 valgte han å gå til Molde for en verdi av 3 millioner kroner. Etter at han ble solgt til Molde opplevde han å bli hetset for den avgjørelsen fra sine tidligere tilhengere i LSK. Det gikk så langt at hans far, den tidligere legenden i Lillestrøm SK gikk ut og ba om at temperaturen senket seg.
Han spilte ti kamper og skåret fem mål for Molde det første halvåret han var der.

Landslag

Gulbrandsen har også en rekke aldersbestemte landskamper for Norge. Han ble kåret til turneringens beste spiller da G18-landslaget deltok i en firenasjonsturnering i Portugal i mai 2010.
Etter en god vårsesong i Molde FK fikk han sin landslagsdebut for Norges A-landslag mot De forente arabiske emirater i Stavanger den 27. august 2014.
Tåkekaien

Handling

Den dimmiterte soldaten Jean kommer til en mystisk havnekafe, hvor han treffer en ung pike Nelly. Samtidig møtes her også forskjellige skumle individer, hvor Zabel er den værste. Han begår alle de mord man hører om - men aldri ser. Zabel misbruker sin formynderstilling overfor Nelly og plager henne. Jean overvinner tilslutt Zabel, men blir selv skutt av en skummel person, Lucien, som også er forelsket i Nelly.
Asiopsocidae

Utseende

Små til middelsstore (2-3 mm), brune støvlus. Det er vanlig at ett kjønn har velutviklede vinger mens det andre kjønnet mangler dette. Antennene består av 13 ledd, føttene er to-leddete. Vingemembranen er hårløs, men årene og ytterkanten kan ha hår. Areola postica (celle ved bakkanten av forvingen) er ikke forbundet med M (lengdeåre midt i vingen).

Levevis

Disse støvlusene finnes på barken av trær.

Utbredelse

Familien er vidt utbredt, de fleste av artene lever i Asia og Afrika. I Europa forekommer én art i Spania.
Geological Society of London

The Geological Society of London er et geologisk selskap i London. Selskapet, som ble grunnlagt i 1807, er verdens eldste nasjonale geologiske selskap og har over 9000 medlemmer.
Selskapet har siden 1874 vært basert i Burlington House ved Piccadilly i London. Selskapet deler ut en rekke medaljer, Wollastonmedaljen, Lyellmedaljen, Murchisonmedaljen og Bigsbymedaljen er de mest kjente av dem.
Marouane Fellaini

Landslaget

Han ble tatt ut i Belgias EM-tropp til EM i Frankrike 2016.
Han ble tatt ut i Belgias tropp til VM i fotball 2018 i Russland.
8.mars 2019 annonserte han at han la opp sin internasjonale karriere.
Altsaksofon

En altsaksofon (også altsax) er den vanligste saksofontypen. Den ble oppfunnet av den belgisk-fødte instrumentmakeren Adolphe Sax (født Antonie-Joseph Sax) i midten av 1840-årene. Altsaksofonen er stemt i Ess, og transponeres en stor sekst opp.
Altsaksofoner er den mest brukte typen saksofon. Ettersom den er såpass liten kan barn enkelt starte med å spille instrumentet, heller enn den noe større tenorsaksofonen. Mange voksne starter også på altsaksofon fordi den krever mindre luftkontroll av musikeren enn de større tenor- og barytonsaksofonene. Den mindre sopransaksofonen krever svært mye av musikerens luftkontroll.
Selmer (Paris)'s modell "Mark VI" regnes som tidenes beste altsaksofon, spesielt modellene mellom serienummer 60 000 og 120 000. Oppfølgeren "Mark VII" klarte aldri å ta over markedet.
Havila Kystruten

Havila Kystruten AS er ett norsk rederi som fra 1. januar 2021 skal drifte 4 av 11 skip i Hurtigruten, kystruten Bergen - Kirkenes. Rederiet er heleid av Havila Holding AS i Fosnavåg.

Skip

Rederiet har fire skip under bygging, alle med lengde på 122,7 meter og bredde på 22 meter. Lastekapasitet blir ni biler og 190 paller, der 40 av pallene kan fraktes med kjøling eller frysing. Skipene får et mannskap på 76, en lugarkapasitet til 468 passasjerer, samt plass til 172 dagreisende.
De fire skipene vil få navnene «Havila Capella», «Havila Castor», «Havila Polaris» og «Havila Pollux».
Skipene er designet av Havyard og har betegnelsen Havyard 923. Rolls-Royce skal levere fremdriftssystem, basert på LNG og batteridrift.
«Havila Capella» og «Havila Castor» blir bygget i Tyrkia, mens «Havila Polaris» og «Havila Pollux» blir bygget i Spania.
Oslo Market Solutions

Historikk

Miljøet har sin opprinnelse i internettselskapet InfoStream, som i 1997 lanserte første versjon av mellomvaren Manamind Collect. Manamind Collect er en serverplattform for markedsdatadistribusjon og verdipapirhandel som har drevet virksomhetskritiske løsninger hos nordiske finansaktører siden 1997. Manamind Collect er nå grunnstenen i selskapets løsninger.
Selskapet ble stiftet i 2001 som Manamind AS, og i 2004 ble det kjøpt av VPS Holding ASA. I 2007 fusjonerte VPS og Oslo Børs, og i den forbindelse skiftet Manamind navn til Oslo Market Solutions fra 23. juni 2008.
Selskapet ble ledet av Hugo Sundkjer i perioden 2003-2014. Nåværende leder er Tine Charlotte Holm.
EM for brassband 2016

EM for brassband 2016, det 39. europamesterskapet for brassband ble arrangert 29. og 30. april 2016 i Le Nouveau Siècle, Lille.

Musikk

Pliktnummer i konkurransen var Fraternity av Thierry Deleruyelle. I sin selvvalgte avdeling spilte Cory Raveling, Unraveling - In Search of La Valse av Philip Sparke.
Callergates gaillardoti

Utseende

En stor (25-65 mm), langstrakt, litt flat, mørkbrun trebukk. Pronotums ytterkant er piggete.

Levevis

Larvene utvikler seg i døde stokker av furu-arter (Pinus spp.). Utviklingen tar flere år. De voksne billene er nattaktive.

Utbredelse

I Europa er arten bare kjent fra de greske øyene Rhodos og Samos. Ellers forekommer den i Tyrkia, Syria og Libanon.
Stortorget (Stockholm)

Historikk

Stortorget finnes nevnt som stora torghit (1420) og stoor tårgeett (1646). I Erik XIVs privilegier for Stockholm by av år 1563 ble det fastsatt at all handel skulle drives på Stortorget og ikke på torgene utenfor sentrum. Når torgene utenfor Gamla stan senere fikk tillatelse til «bond- och mångelskehandel» var det allikevel Stortorget som forsynte den indre delen av byen med dagligvarer. Etter hvert ble torghandelen for denne bydelen flyttet til Järntorget og til slutt til Kornhamnstorg. Alt annet salg enn av mjølk ble forbudt på Stortorget i 1849.
På Stortorget fant Stockholms blodbad sted i november 1520. Den første henrettelsen på torget som er kjent skjedde i 1280 da folkungene Johan Karlsson (Fånöätten), Birger Filipsson (Aspenäsätten) og Johan Filipsson (Aspenäsätten) ble henrettet etter ordre fra Magnus Ladulås, på grunn av sin deltagelse i Folkungaupproret.

Kanonkulen

I hjørnehuset ved Skomakargatan finnes et minnesmerke i form av en kanonkule som sitter synlig innmurt i fasaden. En sagn forteller at kulen ble skutt dit fra Brunkeberg i forbindelse med Gustav Vasas beleiring av Stockholm i 1521 og var ment å drepe Kristian II når han satt i et av husets vinduer, men bommet på sitt mål. Kulen ble satt opp igjen da huset ble bygd om i 1795. Sannheten er dog at møbelhandler Fredrik Christian Hans Grevesmuhl i 1795 fikk bygget et gustaviansk borgerhus på hjørnet Stortorget og Skomakargatan og det var han som da fikk murt inn kanonkulen i hjørnet på sitt nye hus for å symbolisere Gustav Vasas beleiring som fikk Kristian II til å gi opp.

Byggverk

Ved Stortorget finnes foruten Börshuset blant andre Grillska huset, Schantzska huset og Seyfridtzska huset. Midt på torget finnes Stortorgsbrunnen tegnet av Erik Palmstedt i 1778. Brønnen ble ferdigstilt i forbindelse med at Börshuset ble oppført ved torget og ble gravd så dyp at den, ifølge opplysninger som ble gitt, nådde ned på nivå med Mälarens overflate. Den ble sommeren 1857 flyttet til Brunkebergstorg. Grunnen var at brønnen hadde tørket ut og at brønnhuset var i veien for trafikken. I 1953 ble brønnhuset tilbakeført til Stortorget som et estetisk monument.
Khaos

Khaos (gresk Xάος), eller Chaos, er i gresk mytologi den opprinnelige eksistenstilstand fra hvor de første gudene oppsto. Med andre ord, den mørke tilstanden av tomrom eller intethet.

Theogonia

I henhold til Hesiods Theogoni (Gudenes opprinnelse) var Khaos ingentinghet ut av hvor de første eksistensvesener oppsto. Disse første vesener, avbildet som barn av Khaos alene, var Gaia (Jorden), Tartaros (Underverden), Nyx (Nattens mørke), Erebos (Underverdens mørke), og Eros (seksuell kjærlighet). Disse vesener og første generasjon av vesener produsert av dem (Himmelen Ouranos og havet Pontos) består i henhold til Hesiod av de grunnleggende kosmiske guddommer.

Opphavlige Khaos

I den antikke greske kosmologi var Khaos det første som eksisterte og fra dens livmor ble alt annet skapt. For Hesiod og den olympisk mythos var Khaos det «umåtelig og mørke» intethet fra hvor den første guddom, Gaia, oppsto. I den pelasgeriske opphavsmyte kom Eurynome («gudinne av alt») ut av dette Khaos og skapte Kosmos fra det. For Orfeus var det kalt «Mørkets livmor» fra hvor det kosmiske egg som inneholdt universet kom fra. Det er stundom sammenblandet med «Svartvingede natt».
Denne tanken eller forestillingen er også funnet i Mesopotamia og assosiert med Tiamat, «Kaosets drage» og fra dennes oppdelte eller lemlestede kropp ble verden dannet.
Første Mosebok, også kalt «Genesis» («Begynnelse»), i Bibelen viser til Jordens tidligste forhold som «formløst» (øde) og «tomrom» (mørke), et forhold tilsvarende til kaos.
Det opphavlige Khaos ble noen ganger sagt å ha vært virkelighetens sanne fundament, særlig av filosofer som Heraklit og de som var trent i orfisitiske skole. Det var det motsatte av platonisme og det var sannsynligvis hva Aristoteles hadde i tankene da han utviklet konseptet om Prima Materia i sine forsøk på å forene platonisme med førsokratisme og naturalisme. Det var et konsept nedarvet fra teorien om alkymi.
Jernbur (straff)

Jernbur ble både brukt til å henrette og å utstille allerede henrettede kriminelle for å skremme tilskuerene fra å gjøre det samme. I de tilfellene hvor jernburet ble brukt til å torturere og å henrette kriminelle døde de av sult og tørst. Mange ganger hadde den kriminelle blitt henrettet på forhånd før de ble utstilt i burene og vanligvis skjedde det ved henging.
Jernburene ble brukt i middelalderen, men ble mer populær i England i det 18. århundre og kunne bli brukt på både mordere, forræderi, landeveisrøvere, sjørøvere og andre tyver. Henrettede som ikke ble satt i bur ble ofte dissekert og brukt av legestudenter. Burene ble plassert på områder som var lett synlige for at så flest som mulige skulle se dem og noen ganger kunne innbyggerne kjenne lukten av likene. De kunne blant annet bli plassert i både byene, langs veier og ved havner. Burene var dyre å lage og det var ikke alltid at byens smeder hadde tidligere erfaringer, så mange ganger måtte de improvisere og derfor ser burene ulike ut på de ulike stedene og periodene. Noen av burene lignet på en forstørret versjon av fuglebur, mens andre var menneskeformede og tettinnsittende.
Det var ingen faste regler om hvor lenge et bur skulle bli stående, men det var vanlig å ta dem ned etter at klærne begynte å bli slitte eller at kroppen hadde råttnet slik at skjelettet begynte å bli synlige. I mer øde strøk langs veiene kunne et lik bli værende i lengre perioder og noen ganger år. Noen ganger ble liket smurt inn i tjære som forsøk på å forsinke forråtningsprossessen slik at utstillingen skulle kunne vare lengre.

Eksempler på personer som ble puttet i bur

Kaptein William Kidd ble hengt og puttet i bur 1701 for å ha deltatt i sjørøveri. William Jobbling opplevde samme straff etter å ha bli dømt for vold og han var en av de siste personene som ble puttet i jernbur i England. Det skjedde på 1830-tallet.
Asilaris

Utseende

Middelsstore, slanke, gule eller oransje og svarte trebukker. Denne slekten har en svært slank kroppsbygning. Antennene er noe kortere enn kroppen, den ytre delen er ofte utvidet og sagtakket til svakt kamformet. Hodet er nokså mye snuteformet forlenget mellom fasettøynene. Pronotum er klokkeformet sett ovenfra. Dekkvingene er smale, kraftig avsmalnende fra roten til midten. Beina er temmelig lange og tynne, føttene på bakbeina særlig forlengede.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt i Sørøst-Asia: Thailand, Laos, Vietnam, Vest-Malaysia, Sumatra, Borneo og Filippinene.
EM i svømmesport 2004

Det europeiske mesterskapet i svømmesport 2004 ble avholdt i Madrid i Spania fra 5. til 16. mai. Det ble konkurrert i grenene svømming på langbane, stuping, synkronsvømming og svømming i åpent vann. Siden mesterskapet ble arrangert mindre enn tre måneder før sommer-OL i Athen i Hellas, var det noen av deltakerne som brukte mesterskapet som kvalifisering til OL.
Kemalisme

Kemalismen (tyrkisk: Kemalizm; sjeldnere Atatürkismen, tyrkisk Atatürkçülük) er den etter Mustafa Kemal Atatürk oppkalte ideologi for det nye Tyrkia som ble utropt i 1923.
Den symboliseres av de såkalte seks piler (Altı Ok): De står for folkesuverenitet, laicisme (forstått som skille mellom stat og religion), populisme (forstått som det å tjene hele folkets interesse og ikke spesielle samfunnslag) revolusjon (forstått som en vedvarende reformerende prosess), nasjonalisme (i motsetning til et multietnisk statskonsept med osmansk tilsnitt), og statisme der staten tildels styrer økonomiutviklingen politisk.  
Kemalismen ble i 1931 også grunnelementet i partiprogrammet partiet, Cumhuriyet Halk Partisi (CHP). Partiet ble grunnlagt av Atatürk i 1923, og har de siste tiårene vært opposisjon (2017).
Veøy Billag

Veøy Billag var et rute- og transportselskap som ble etablert i 1960 med adresse Åfarnes i daværende Veøy kommune. Selskapet ble i 2001 omorganisert, og består av Veøy AS med datterselskapet Veøy Holdning AS (eiendomsselskap), dessuten operatørselskapene Veøy Buss AS, og tre enheter for godstrafikk: Veøy Sør AS, Veøy Vest AS og Veøy Øst AS.

Historikk

Veøy Billag var en fusjon av tre lokale rutebilselskaper:
1. Åfarnes Auto (Arne Alfarnes og Olaf Klungnes)
2. Vistdalsruta (Kristian Langseth, Mittet)
3. Nesjestranda Auto (Olaf Misfjord, Nesjestranda)
Selskapsformen var fra starten av I/S, fra 1965 A/S. Selskapet overtok 1. januar 1960 rutene fra de tidligere selskapene.
Veøy Billag overtok i 1970 Isfjordruta v/ Ole Voldstad og i 1990 Rauma Billag. Dermed hadde selskapet hånd om all lokal rutebiltrafikk i Rauma kommune, dessuten deler av Molde kommune (Skåla).
Hybridkrigføring

Begrepets bruk

Begrepet hybridkrigføring fikk større spredning utenfor militærstrategiske kretser etter konflikten i det østlige Ukraina brøt ut i 2014. Mange NATO-land, spesielt de med russiskspråklig befolkning, uttrykte i forbindelse med dette uro for selv å bli utsatt for hybridkrigføring fra Russland. Disse landene mente at NATO må bli bedre på å forsvare seg mot hybridkrigføring.
Det er blitt hevdet at hybridkrigføring i bunn og grunn ikke er et nytt fenomen innen krigføring, men at begrepet hybridkrigføring, eller «hybride trusler», er anvendbart for å poengtere en økt kompleksitet i trusselbildet i forbindelse med konflikter. Andre forskere har derimot hevdet at begrepet bygger på manglende kunnskap og leder til unødvendig forvirring.
Dragon Hole

Dragon Hole (Dragehullet) er verdens dypeste undersjøiske synkehull, også kalt blått hull. Hullet ligger ved Paraceløyene nær Discovery Reef i Sør-Kina-havet. Hullet er 300,89 meter dypt.
Lokale fiskere kaller hullet «Sør-Kina-havets øye» og tror det er stedet der Sun Wukong, fra romanen Reisen mot Vest, fant den gyldne stokken.
Fjellhamar stadion

Fjellhamar stadion er et av stadionene til Fjellhamar FK, som i tillegg disponerer Torshov kunstgress. Alle Fjellhamar FKs lag spiller vanligvis sine hjemmekamper på Fjellhamar stadion. Det har et dekke av kunstgress som ble ferdigstilt i 2006; tidligere var det grusdekke. Klubbhuset til Fjellhamar FK ligger i nær tilknytning til stadion, på den ene langsiden. Adressen er Haneborgveien 83.
Grunnkretser i Kristiansund kommune

Grunnkretser i Kristiansund kommune er delområder og grunnkretser som seksjonerer Kristiansund kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Bulk

Konserter

I 2006 var de oppvarmingsband for Clawfinger på deres Norges-turne, og spilte blant annet på John Dee. I 2008 spilte bandet på Anal Festival på Tromøy, og i 2010 spilte de på Hovefestivalen. 6. mars spilte de en konsert på den legendariske Whisky a Go Go på Sunset Boulevard i Hollywood. De var også hovedband på Møllafestivalen 2010.

Innspillinger

Bandets første innspilling var en demo fra februar 2006 med Bård Torstensen som produsent. 
Vinteren 2010 var bandet i Weed i California og spilte inn debutalbumet Guardian med den anerkjente Sylvia Massy, som blant annet har produsert for Seigmen og Tool. Albumet hadde første utgivelsesdato 31. januar 2011, og skulle utgis av plateselskapet Fairplay/Playground. Etter forsinkelser ble albumet først sluppet på høsten samme år på selskapet Nordic Records Norge, med releaseparty på John Dee 28. september.
Britisk mesterskap i friidrett 2015

Britisk mesterskap i friidrett 2015 ble arrangert fra 3. til 5. juli 2015, i Birmingham i England.
Sega 32X

Sega 32X var en utvidelse til Sega Mega Drive (Sega Genesis). Sega 32X reklamerte med at den var bedre en alt annet fordi den var 32 bit. Den hadde sitt eget spillbibliotek, i tillegg til å være kompitabel med Mega Drive-spillene. Det var også noen 32X-CD-spill, for de som hadde både 32X og Sega CD. Systemet gikk på sin egen strøm, og hadde en ledning som du måtte plugge inn i Mega Driven, i tillegg til at den sto i spillporten. 32X slo ikke ann, muligens fordi Sega Saturn, Nintendo 64 og PlayStation skulle snart komme ut.
Squamosaperdopsis

Levevis

Disse billene har larver som lever i død ved.

Utbredelse

Arten er bare kjent fra Papua Ny-Guinea.